Document ID: /roh_data/filtered/fineweb-2-filterrobots_roh.jsonl.gz/53715

Tar il biro da la Regiun Malögia sajan vegnidas inoltradas pliras propostas. Tranter auter ina charta cumplettamain nova sco er 18 propostas per la cumissiun da l'eroport. Quel han era pliras organisaziuns d'ambient suttascrit, sco la Südostschweiz scriva.
Il punct da critica principal saja la persistenza che na vegnia betg resguardada avunda. Las propostas inoltradas vegnan uss analisadas ed elavuradas dals auturs da la charta e lura deliberads ils 3 da december da la conferenza da la plazza aviatica.
«Charta» per definir futur da la plazza aviatica
La «Conferenza plazza aviatica regiunala» aveva elavurà ina «charta» per definir la funcziun, las finamiras e visiuns da la plazza aviatica. Ins ha vulì integrar la populaziun en la discussiun da la charta. Ins spera uss che las propostas vegnian risguardadas. I saja impurtant ch'ils giavischs da la populaziun da l'Engiadin'Ota vegnian risguardads. La populaziun da la regiun Malögia ha pudì prender posiziun fin ils 14 da november.
Ord l'archiv
Dus onns retard e radund quatter giadas pli char.